钦定古今图书集成/方舆汇编/职方典/第1109卷 > 形胜附
## 钦定古今图书集成/方舆汇编/职方典/第1109卷 > 形胜附

本府。〈台湾县附郭。〉

襟海枕山，山外皆海。东北则层峦叠嶂，西南则巨浸汪洋。北之鸡笼城与福省对峙，南而沙马

矶头则小琉球相近焉。诸番樯橹之所通，四省藩屏之所寄。戍以重兵，择人而治内拱。

《神京》外控属国，实东南门户，非若《珠崖》，可得议弃。

者也

《木冈山》耸峙云霄，赤嵌城危临海渚，日暮烟霞，极蜃楼、海市之钜观。外有澎湖三十六屿，星罗碁布。内有鹿耳门海天，波涛纡迥，曲折险要，固塞之地，莫或最焉。

凤山县

旗鼓天生。〈旗鼓二山名，在县治之南。〉《龟蛇》地设。〈龟蛇二山名在县治之北〉《凤》：〈山名〉《鸣高冈鲲》。〈屿名鲲身〉蟠巨海最特出者，有傀儡山。干霄插汉，东渡指南。又有淡水清流，莲池吐艳郎娇，波涛贯耳如雷。所谓奇观胜概，约略如此。

诸罗县

鸡笼山在其北，龟佛山在其南。斗六门流汇大海，半线港直接奧区。其巃嵸之回旋者不可纪极；其浩瀚之奔流者，无不朝宗。